
	OBČINA IZOLA – COMUNE DI ISOLA

župan – IL SINDACO 

Sončno nabrežje 8 – Riva del Sole 8

6310 Izola – Isola

Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/


Številka: 3505-14/2007
Datum: 28.11.2008
OBČINSKI SVET

Na podlagi 50. in 96. člena Zakona o prostorskem načrtovanju (ZPNačrt, Ur. list RS, št. 33/07), 56. člena Statuta občine Izola (Uradne objave, št. 15/99, 8/00) ter 136 a. člena poslovnika občinskega sveta občine Izola (Uradne objave občine Izola 2/00, 3/2001, 5/2005) predlagam občinskemu svetu v prvo obravnavo

dopolnjen osnutek 
sprememb ureditvenega načrta Simonov zaliv v Izoli 

(Uradne objave PN št. 39/89, št. 41/89 in Uradne objave Občine Izola št. 14/05)
(1. obravnava za javno razgrnitev)
1. Obrazložitev 

Sklep o pripravi sprememb ureditvenega načrta (v nadaljevanju: UN) Simonov zaliv št 3505-14/2007 je sprejel župan 12.10.2008 in je bil objavljen v Uradnih objavah Občine Izola št. 18/2007. 
Območje sprememb:
Celotno območje UN Simonov zaliv leži v planski celoti T 1/2 Simonov zaliv (Dolgoročni plan Občine Izola za obdobje 1986-2000, Ur. objave št. 5/89, 11/89; Srednjeročni družbeni plan Občine Izola za obdobje 1986-1990, Ur. objave št. 19/90, 22/90; Dopolnitve prostorskih sestavin Dolgoročnega in družbenega plana Občine Izola za obdobje 1986-1990-2000, (Ur. objave občine Izola št. 13/95, 14/98, 1/2000, 15/2000, 18/2003, 18/2004 in 19/04 – prevod).
Obravnavane spremembe UN Simonov zaliv zajemajo le notranje ureditveno območje C - območje turističnega naselja Simonov zaliv in posegajo v podobmočja: 

· C 1 - območje hotela Haliaetum in hotelskih depandans

· C 2 - območje novega hotela

· C 3 - območje novega večnivojskega parkirišča, obstoječe restavracije, in hotelskih apartmajskih objektov. 

Predlagane spremembe se nahajajo na območju lastnine pobudnika družbe HTP Simonov zaliv d.d.

Spremembe

1. Sprememba v podobmočju C 3 (območje novega večnivojskega parkirišča, obstoječe restavracije in  hotelskih apartmajskih objektov ) in delno v podobmočju C2 (območje novega hotela):
Na nivoju predvidenega zgornjega platoja večnivojskega parkirišča se uredi zunanje bazensko kopališče s pomožnimi prostori, povezano z mostovžem preko intervencijsko napajalne ceste s predvidenim objektom novega hotela. 
Kapaciteta predvidenega večnivojskega parkirišča se ohrani z izvedbo dodatne vkopane etaže. 

2. Sprememba v podobmočju C2 (območje novega hotela):
Predvideno zunanje bazensko kopališče ob hotelu se v celoti izvede kot dodatna površina (povečanje) predvidenega dvoranskega kopališča hotela.

3. Sprememba v podobmočju C1 (območje hotela Haliaetum in hotelskih depandans) in podobmočju C2 ( območje novega  hotela):
Predvidi se povezava – mostovž med zgrajenim novim nadomestnim objektom depandanse Mirta in objektom novega hotela. 

Ocena stanja in razlogi

Zaradi koridorjev infrastrukturnih napeljav (vodovodnega omrežja) je območje novega hotela v podobmočju C2 tlorisno omejeno. Razpoložljiva površina pritlične etaže ne omogoča ureditve dvoranskega in zunanjega  bazenskega kopališča za predvideno kapaciteto hotelskega turističnega naselja. 

Nenehno večanje standarda pri primerljivih (konkurenčnih) objektih narekuje ambicioznejšo ureditev spremljajočih hotelskih programov, predvsem dvoranskega kopališča z vodnimi sprostitvenimi programi. Povečanje zaprtega dela na območje predvidenih odprtih bazenov bi omogočilo ureditev dvoranskega kopališča za celotno kapaciteto turističnega hotelskega naselja.

Zunanje bazensko kopališče nad predvidenim večnivojskim parkiriščem bi nadomestilo zunanje vodne površine, ki so bile predvidene neposredno ob novem hotelu v podobmočju C2.  Ureditev zunanjega bazenskega kopališča nad parkiriščem pomeni boljši izkoristek zazidljivega zemljišča in ambientalno izboljšavo območja.  

S predlaganimi spremembami se 

· predvidena kapaciteta in oblika večnivojskega parkirišča ne spremeni – predvidena rešitev se vkoplje za eno etažo več, predvidene obodne ureditve se lahko v celoti ohrani.

· predvidena pozidanost območja ne poveča

· ohranijo koridorji javne komunalne infrastrukture 

Predlagane spremembe ne vplivajo na ostale ureditve po Odloku o UN Simonov zaliv v Izoli (Uradne objave PN št. 39/89 in št. 41/89, Uradne objave Občine Izola št. 14/05), ki se v celoti ohranijo.
Obveznosti v zvezi s financiranjem prostorskega akta

Finančna sredstva vseh elementov priprave in izdelave sprememb UN Simonov zaliv zagotavlja pobudnik sprememb Hotelsko turistično podjetje SIMONOV ZALIV d.d., Morova 6a, 6310 Izola. 

Izdelovalec obravnavnega prostorskega akta je Studio Galeb d.o.o. Kettejeva 1 iz Kopra
2. Nadaljnji postopek obravnave in sprejema obravnavanega prostorskega akta

2.1. 
Predstavitev dopolnjenega osnutka obravnavanega odloka se opravi v prvi obravnavi, podajo stališča, predlogi in pripombe za javno razgrnitev in za pripravo predloga odloka za drugo obravnavo (določila 136 a člena Poslovnika občinskega sveta občine Izola).

Po zaključku prve obravnave občinski svet s sklepom odloči o sprejemu predstavljenega gradiva v prvi obravnavi in o tem, da se z javnim naznanilom obvesti javnost o javni razgrnitvi. Javno naznanilo se objavi na krajevno običajen način in v svetovnem spletu ter v uradnih objavah.

2.2. Javna razgrnitev

Po 60. členu ZPNačrt se v postopku priprave občinskega prostorskega akta v javni razgrnitvi omogoči javnosti seznanitev z njegovim dopolnjenim osnutkom. V javnem naznanilu o javni razgrnitvi se navede kraj in čas javne razgrnitve in javne obravnave ter načinu dajanja mnenj in pripomb. Ker se namenska raba zemljiških parcel v območju obravnave ne spreminja, v javnem naznanilu ni potrebno navesti zemljiških parcel.

Javna razgrnitev dopolnjenega osnutka traja najmanj 30 dni, v tem času se izvede tudi javno obravnavo.  

V času javne razgrnitve ima javnost pravico dajati pripombe in predloge na razgrnjen dopolnjeni osnutek prostorskega akta. 
Do pripomb in predlogov občina zavzame stališča, na osnovi teh se pripravi predlog prostorskega akta, ki se ga predloži občinskemu svetu v sprejem.

Občinski prostorski akt sprejme občinski svet z odlokom in ga objavi v uradnem glasilu.

Članom Občinskega sveta občine Izola predlagam, da sprejme sklep o dopolnjenem osnutku sprememb UN Simonov zaliv v Izoli v prvi obravnavi in o javnem naznanilu o javni razgrnitvi in obravnavi po določilih ZPNačrt.

3. Priloge:

a. besedilo obravnavanega dopolnjenega osnutka odloka 

b. kopija Odloka o UN Simonov zaliv (osnovni in spremembe)
c. ureditvena in pregledna situacija sprememb UN
d. predlog sklepa OS
Besedni in grafični del dokumenta bo načrtovalec predstavil na sami seji Sveta.

V sodelovanju z načrtovalcem pripravil: 

Urad za okolje in prostor, Oddelek za urbanizem

Jana Gojanović Purger, univ.dipl.inž.arh. .

Župan:
dr. Tomislav KLOKOČOVNIK, lr
Na sejo OS vabiti kot poročevalca: 

· načrtovalca, Studio Galeb d.o.o. Kettejeva 1, Koper
a. PRILOGA
DOPOLNJEN OSNUTEK

Na podlagi 61. in 96. člena Zakona o prostorskem načrtovanju (ZPNačrt, Ur. List RS št. 33/07) ter 30. In 101. člena Statuta Občine Izola (Uradne objave, št. 15/99, 8/00 in 8/05) je Občinski svet Občine Izola na …………….seji dne…………….sprejel

ODLOK O SPREMEMBAH

ODLOKA O UREDITVENEM NAČRTU

SIMONOV ZALIV V IZOLI 

(skrajšano ime: Odlok o spremembah UN Simonov zaliv)

1. člen

(1) S tem odlokom se spremeni Odlok o ureditvenem načrtu Simonov zaliv v Izoli (Uradne objave PN št. 39/89, popravek št. 41/89 in spremembe Uradne objave Občine Izola št. 14/2005), v nadaljevanju: Odlok.

(2) Spremembe Odloka se nanašajo na notranje ureditveno območje C - območje turističnega naselja Simonov zaliv in posegajo v podobmočja: 

· C 1 - območje hotela Haliaetum in hotelskih depandans

· C 2 - območje novega hotela

· C 3 - območje novega večnivojskega parkirišča, obstoječe restavracije, in    hotelskih apartmajskih objektov

2. člen


Spremembe UN Simonov zaliv vsebujejo besedni in grafični del.


   
A.

Besedni del vsebuje:






- Odlok,




- Soglasja in mnenja pristojnih organov in institucij,

         

- Obrazložitev z opisi in utemeljitvami pogojev in rešitev.


   
B.
Grafični del vsebuje merila, pogoje in rešitve, prikazane na topografskih in katastrskih načrtih, ter načrtih idejnih zasnov.

3. člen

(1) Besedilu 6. člena Odloka se v odstavku (7 ) – v območju C1 doda alineja:

· gradnja veznega hodnika – mostovža med depandanso Mirta in objektom novega hotela v območju C2

(2) Besedilu 6. člena Odloka se v odstavku (8) – v območju C2 doda alineja:

· gradnja mostovža med objektom novega hotela v območju C2 in zunanjim bazenskim kopališčem nad večnivojskim parkiriščem

      (3) Besedilu 6. člena Odloka se v odstavku (9 ) – v območju C3 doda alineji:

· gradnja zunanjega bazenskega kopališča s spremljajočimi programi na strehi večnivojskega parkirišča severozahodno od rekonstruirane napajalne ceste

· gradnja mostovža med objektom novega hotela v območju C2 in zunanjim bazenskim kopališčem nad večnivojskim parkiriščem






4. člen


Besedilu 8. člena Odloka se v odstavku (3 ) – v območju C doda alinejo:

· zmogljivost zunanjega bazenskega kopališča na strehi bazenskega kopališča je do 2.000 kopalcev z vodno površino bazenov do 1.800 m2.






5. člen

V zadnjem stavku odstavka (1) 10. člena Odloka se črta besedilo »velikosti do 3 m2« in ga nadomesti z besedilom »velikosti do 10 m2«. 






6. člen

V predzadnji alineji odstavka (2) 11. člena Odloka se besedilo »največ 0,50 m« zamenja z besedilom »največ 1,40 m«.






7. člen

     (1)
V odstavku (5) 11.a člena Odloka se črta besedilo zadnjega stavka: »Pritlična etaža mora biti oblikovana členjeno, z vstavljenimi prazninami, tako, da skupna zgrajena prostornina pritličja ne bo presegla 70% največje možne prostornine etaže (zazidljiva površina x etažna višina)«.
(2) V odstavku (6) 11.a člena Odloka se črta zadnja alineja »večnivojsko parkirišče ob podaljšku Tomažičeve ulice K2 + K (s povozno streho krito s pergolo)« in nadomesti z alinejo: 

· etažnost večnivojskega parkirišča ob podaljšku Tomažičeve z zunanjim bazenskim kopališčem na strehi objekta je K3 + K2 + K + Tehnična etaža + P, pri tem je najmanj 80 % površine odprta obbazenska terasa z bazeni, delno krita s pergolo.






8. člen


V odstavku (8) 12.c  člena Odloka se doda alineja:

· del predvidenih parkirišč v kletni etaži novega hotela se lahko prerazporedi v večnivojsko parkirišče ob podaljšku Tomažičeve ulice.






9. člen 

Ta Odlok o spremembah Odloka o ureditvenem načrtu Simonov zaliv v Izoli začne veljati petnajsti dan po objavi v uradnih objavah občine Izola.


Številka:
3505-14/2007


Datum:……………………….










Župan









Dr. Tomislav Klokočovnik

b. PRILOGA
Odlok o UN Simonov zaliv 
Veljavni - osnovni in spremembe
 (Uradne objave PN št. 39/89 in 41/89 in št. 14/2005)
c. PRILOGA
ureditvena in pregledna situacija

d. PRILOGA 
PREDLOG SKLEPA
	
	OBČINA IZOLA – COMUNE DI ISOLA 

OBČINSKI SVET

Sončno nabrežje 8 – Riva del Sole 8

6310 Izola – Isola

Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/


Na podlagi 30. člena Statuta občine Izola (Uradne objave občine Izola št. 15/99, 8/00) in 136a. člena poslovnika občinskega sveta občine Izola  (Uradne objave občine Izola 2/00, 3/2001, 5/2005) je  Občinski svet občine Izola  sprejel naslednji

SKLEP 

1. 

Občinski svet je obravnaval in sprejel dopolnjen osnutek sprememb Ureditvenega načrta Simonov zaliv v Izoli v prvi obravnavi. 
Pripombe in predlogi, podani v razpravi, se upoštevajo kot predlogi in pripombe iz javne razgrnitve.

2. 

Dopolnjen osnutek sprememb Ureditvenega načrta Simonov zaliv v Izoli se javno razgrne za 30 dni.

3.

Javno naznanilo o javni razgrnitvi in javni obravnavi, ki ga sprejme Župan, se objavi najmanj sedem dni pred začetkom javne razgrnitve v Uradnih objavah Občine Izola, na spletni strani občine Izola http://www.izola.si/ in na občinskih oglasnih deskah, z naslednjimi podatki:

· kraj in čas javne razgrnitve ter o spletnem naslovu, kjer je razgrnjeno gradivo dostopno

· kraj in čas njegove javne obravnave 

· način ter rok dajanja mnenj in pripomb javnosti. 

4.

Sklep velja takoj.

Številka: 3505-14/2007
Datum: 

Župan

dr. Tomislav KLOKOČOVNIK

